Liepājas valstspilsētas dabaszinātņu jomas
ģeogrāfijas olimpiādes (10.-12.klase) organizēšanas un norises

KĀRTĪBA

2023.gada 26.septembrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas pilsētas dabaszinātņu joma (turpmāk – Joma) organizē Liepājas valstspilsētas Ģeogrāfijas olimpiādi (turpmāk – olimpiāde), kurā skolēns demonstrē savus sasniegumus mācību priekšmeta apguvē.
	2. Olimpiāde tiek organizēta, lai veicinātu radošo un izziņas darbību kā arī apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas ģeogrāfijā, attīstīt viņu praktiskā darba iemaņas.

2.2. Izzināt jaunos talantus ģeogrāfijā un atlasīt kandidātus dalībai Valsts olimpiādei.

2.3. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 10.–12.klašu skolēni. Olimpiādē drīkst piedalīties arī 9.klašu skolēni.

3.2. Olimpiādes 1.posms – skolas olimpiāde.

3.2.1. Norises laiks: 10.–12. klasēm no 2024.gada 8. – 12. janvārī,

3.2.2. Norises vieta: Liepājas valstspilsētas skolās,

3.2.3. Par skolas Olimpiādes norisi un darbu labošanu atbildīgi skolu direktoru vietnieki izglītības jomā un Olimpiādes žūrijas komisija,

3.2.4. Olimpiādes uzdevumi tiks nosūtīti skolām.

3.3. Olimpiādes 2. posms – pilsētas posms.

3.3.1. Norises laiks: 10.–12. klasēm olimpiāde notiek pārraudzītā tiešsaistes režīmā 2024. gada 6. februārī plkst.10:00, izmantojot olimpiādes tīmekļa vietni,

3.3.2. Norises vieta: informācija tiks precizēta,

3.3.3. Norises ilgums: 180 minūtes,

3.3.4. Organizē Liepājas pilsētas Izglītības pārvaldes izveidota un apstiprināta rīcības komisija,

3.3.5. Pilsētas rīcības komisijas sastāvā, pirms 2. posma olimpiādes, iekļauj LPIP pārstāvi (turpmāk – atbildīgā persona), informāciju tehnoloģiju speciālistu, ģeogrāfijas metodiskās jomas vadītāju un ģeogrāfijas pedagogus,

3.3.6. Olimpiādes uzdevumus izstrādā valsts olimpiādes rīcības komisija, atbilstoši ģeogrāfijas olimpiādes programmai, kas ir publicēta olimpiādes interneta vietnē,

3.3.7. Vairāk ar otrā posma norisi un kārtību var iepazīties VISC mājaslapā: <https://www.visc.gov.lv/lv/macibu-prieksmetu-olimpiazu-organizesanas-kartiba>.

3.4. Olimpiādes 3. posms – valsts olimpiāde 10.–12. klasei.

3.4.1. Norises laiks: saskaņā ar publicēto mācību olimpiāžu kalendāru: <https://www.visc.gov.lv/lv/macibu-prieksmetu-olimpiazu-norises-laiki> ,

3.4.2. Norises vieta: informācija publicēta VISC mājaslapā <https://www.visc.gov.lv/lv/macibu-prieksmetu-olimpiazu-organizesanas-kartiba>.

.

**4. Olimpiādes darbu vērtēšana un uzvarētāju apbalvošana**

4.1. Rezultāti tiek vērtēti visām klašu grupām kopā,

4.2. Otrā posma dalībnieku uzrādītos rezultātus analizē ģeogrāfijas valsts olimpiādes rīcības komisija, kas nosaka valsts olimpiādes trešā posma dalībnieku kopskaitu un informē novada, valstpilsētas vai novadu apvienības izglītības pārvaldes par to, kuri izglītojamie uzaicināti piedalīties valsts olimpiādes trešajā posmā,

4.3. Uz valsts olimpiādi pēc valsts rīcības komisijas lēmuma tiek aicināti: viens izglītojamais, kurš uzrādījis labāko rezultātu savā novadā (valstspilsētā vai novadu apvienībā) kopumā, sasniedzot vismaz 50% no maksimāli iespējamo punktu skaita, pārējie dalībnieki pēc otrā posma olimpiāžu rezultātiem dilšanas secībā (sīkāka informācija: <https://www.visc.gov.lv/lv/media/19058/download>),

4.4. Katrs novada, valstspilsētas vai novadu apvienības olimpiādes atbildīgais no centra saņem tikai sava novada vai pilsētas otrā posma olimpiādes dalībnieku rezultātus uz savu e-pasta adresi,

4.5. Olimpiādē piešķir pirmās, otrās un trešās pakāpes diplomus un atzinības rakstus, pamatojoties uz olimpiādes rezultātiem (1.pakāpi piešķir, ja darbs izpildīts atbilstoši kritērijiem virs 80%).

4.6. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz olimpiādes rezultātiem,

4.7. Olimpiādes rīcības un žūrijas komisija novada un valsts olimpiāžu posmos ir tiesīga anulēt dalībnieku rezultātus, ja netiek ievērots akadēmiskais godīgums un darbs nav veikts patstāvīgi.

Kārtību sagatavoja ģeogrāfijas metodiķis Felikss Rekovičs